กวีประชาไท: ใครเขียนบทตอน น้ำตาตกใน
รู้จักสรุปบทเรียนเปลี่ยนประเทศ จึงรู้เหตุการณ์ที่เกิดประเสริฐไหมเห็นกงจักรเป็นดอกบัวชั่วบรรลัย ความชื่นใจไม่มาหาประชาชนอะไรเล่ากินเข้าปากหลากพิษร้าย ตำราหลายได้บ่งไว้ในแห่งหนสรุปผิดถูกกันของบรรพชน ร่วมปะปนค้นคว้าอารยธรรมเพราะรู้คิดคัดสรรจึงบรรจบ ได้ประสบสิ่งหมาย ไม่ร้ายร่ำมีสติดำริมุ่งรู้สูงต่ำ รู้ผู้นำใครทำไว้ในรอยก้าวจึงต้องรู้เลือกคนชนที่ชอบ เลือกระบอบที่ตอบโจทย์เลิกโฉดฉาวคำปราศรัยใครหยาบคายร้ายก้าวร้าว พูดปาวๆ เห็นที่เวทีโจรเราคนฟังดังห้อยโหนตะโกนสู้ ดังกรอกหูควรรู้คิดผิดผาดโผนแค่ฟังคำใส่ไคล้จากไมโครโฟน คำหยาบโลนล้นไล่ไปเชือดคอนำปราศรัยในน้ำถ้อยถ่อยถูกผิด เคยเป็นมิตรมาดหมายกลายกลับฝ่อรับงานต้านประชาธิปไตยเสียให้พอ ประเทศตกนรกต่อหนอคนดีหลังจากนั้นอันเหตุเกิดประเสริฐไหม อนาธิปไตยให้หมองศรีประชาธิปไตยไม่เคยมี ดังเดี๋ยวนี้ที่เป็นอยู่ใครผู้นำใครกำกับละครตอนหมองหม่น ใครคือคนเขียนบทรสนิยมต่ำยุทธศาสตร์ชาติประเทศเหตุจากกรรม ยุคที่น้ำตาประชาไหลไม่ออกเอย 
รู้จักสรุปบทเรียนเปลี่ยนประเทศ จึงรู้เหตุการณ์ที่เกิดประเสริฐไหมเห็นกงจักรเป็นดอกบัวชั่วบรรลัย ความชื่นใจไม่มาหาประชาชนอะไรเล่ากินเข้าปากหลากพิษร้าย ตำราหลายได้บ่งไว้ในแห่งหนสรุปผิดถูกกันของบรรพชน
ธุลีดาวหาง,กวีประชาไท